
PARLAMENTUL ROMÂNIEI

CAMERA  DEPUTAŢILOR
	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti,  17 iunie   2008               

PL-x  269 /2008                     


 A V I Z

asupra proiectului de Lege privind conservarea patrimoniului sonor 
al Societăţii Române de Radiodifuziune
                  În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege privind conservarea patrimoniului sonor al Societăţii Române de Radiodifuziune, trimis cu adresa nr. PL-x  269 din 5.05.2008  şi înregistrat cu nr.31/422 din 6.05.2008.
 Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră decizională.
                Senatul, în calitate de primă Cameră sesizată, a adoptat proiectul de lege, în şedinţa din  29 aprilie 2008.

Potrivit prevederilor art.61 din Regulamentul Camerei Deputaţilor, republicat, Comisia a dezbătut propunerea legislativă  în şedinţa din  17 iunie  2008.
Proiectul de lege are ca obiect de reglementare instituirea unui Program Naţional de Salvare a Patrimoniului Sonor al Radioului, sumele necesare urmând a fi acoperite integral de la bugetul de stat.
 Membrii comisiei au examinat proiectul de lege supus avizării, expunerea de motive, avizul favorabil al Consiliului Legislativ, nr.16 din 7.01.2008, cu observaţii şi propuneri, precum şi punctul de vedere al Guvernului transmis cu adresa nr.299/14.02.2008, prin care  susţine adoptarea acestei iniţiative legislative sub rezerva însuşirii observaţiilor şi propunerilor formulate. 
                 În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea favorabilă a acestei iniţiative legislative.
În raport de obiectul şi conţinutul reglementării,  proiectul de lege  face parte din categoria legilor ordinare. 
                                         PREŞEDINTE,                               SECRETAR,

                                         Sergiu ANDON                               George BĂEŞU
 Consilier,  C. Păduroiu

